Simona Halep revine după 6 luni într-un meci oficial.
Simona Halep joacă primul meci după o pauză de 6 luni. Numărul 2 mondial joacă la dublu în turneul de la Praga. Halep a refuzat să participe la turneul de la Palermo de teama noului coronavirus.
După 6 luni de pauză, Simona Halep revine astăzi pe teren în turneul de la Praga. Românca va juca în proba de dublu alături de numărul 31 WTA, cehoaica Barbora Strycova. Cele două se vor înfrunta cu perechea formată din rusoaicele Veronika Kudermetova (40 WTA) şi Anastasia Pavlyuchenkova (30 WTA) în optimile turneului din Cehia.Halep e la primul turneu de după pandemie. Ea a refuzat să ia parte la turneul de la Palermo de teamă că s-ar putea infecta cu COVID-19.Nu doar Simona Halep joacă astăzi la Praga. Tot la proba de dublu, perechea formată din Monica Niculescu (136 WTA) şi Raluca Olaru dă piept cu Elixane Lechemia (965 WTA) şi Ulrikke Eikeri (248 WTA). La simplu, Irina Begu (82 WTA) şi Gabriela Ruse (173 WTA) le întâlnesc pe Dayana Yastremka (25 WTA) şi respectiv Tamara Korpatsch (113 WTA).